open-index/open-wikipedia-markdown huggingface dataset:
Peloponēsa

**Peloponēsa** (, *Pelopónnēsos*) ir kalnaina pussala un vēsturisks apgabals Grieķijas dienvidos. Pazīstama arī ar nosaukumu Moreja.

Pussalas kopējā platība ir ap  un to kopumā apdzīvo vairāk nekā 650 tūkstoši iedzīvotāju. Rietumos to apskalo Jonijas jūra, ziemeļos Patras un Korintas līcis, ziemeļaustrumos — Saroniks, austrumos Argoliks un Krētas jūra, bet dienvidos — Lakoniks un Mesiniks. 6,3 km platais Korintas zemesšaurums pussalas ziemeļaustrumos savienoja Peloponēsu ar pārējo Grieķiju. Mūsdienās Korintas zemesšaurumu šķērso Korintas kanāls, kas atdala Peloponēsu no kontinentālās Grieķijas. Korintas līča rietumos Peloponēsu ar kontinentālo Grieķiju savieno Rio-Antirrio tilts. Reljefs kalnains, augstākā virsotne ir 2405 m augstais Profitisilijas kalns Taigeta grēdā pussalas dienvidos. Lielākās pilsētas ir Patra, Kalamata un Pirga.

## Atsauces

## Ārējās saites
FIFA Pasaules kauss sievietēm

**FIFA Pasaules kauss sievietēm** ir galvenais futbola turnīrs pasaulē sievietēm. To organizē FIFA. Turnīrs tiek rīkots kopš 1991. gada. Pašreizējā kausa ieguvēja ir Spānijas izlase, kas triumfēja 2023. gada Pasaules kausa izcīņas finālturnīrā. Panākumiem bagātākā izlase ir ASV, kas pasaules kausu ir ieguvusi četras reizes.

Pirmajā turnīrā piedalījās 12 izlases, vēlāk dalībnieču skaits tika palilielīnāts līdz 16 komandām, 2015. un 2019. gadā spēlēja 24 komandas, bet 2023. gada finālturnīrā pirmo reizi piedalījās 32 valstsvienības.

## Rezultāti

## Ārējās saites
* Oficiālā tīmekļa vietne
Aleksa Morgana

**Aleksandra Patrīcija "Aleksa" Morgana** (; dzimusi  Kalifornijas štatā, ASV) ir profesionāla amerikāņu futboliste, spēlē uzbrucējas pozīcijā, ASV izlases dalībniece. Pašlaik (2011) pārstāv *Women's Professional Soccer* klubu *[[Western New York Flash]]*.

Pēc teicami aizvadītas karjeras Kalifornijas Universitātē Bērkli, viņa 2011. gada draftā tika izvēlēta ar pirmo numuru. Viņu izvēlējās *[[Western New York Flash]]* klubs.
ASV izlases sastāvā izcīnījusi 2008. gada Pasaules čempiones titulu U-20 izlases sastāvā un otro vietu 2011. gada FIFA Pasaules kausā nacionālās valstsvienības sastāvā. A. Morgana bija izlases jaunākā spēlētāja 2011. gada FIFA Pasaules kausā un viena no vārtu autorēm finālā.

## Atsauces

## Ārējās saites
* Oficiālā mājaslapa 

*  
* ESPN profils 
* Biogrāfija
Houpa Solo

**Houpa Amēlija Solo** (; dzimusi ) ir ASV bijusī profesionālā futboliste, spēlēja vārtsardzes pozīcijā, ASV izlases dalībniece. Futbolistes karjeras laikā viņa pārstāvēja vairākus *Women's Professional Soccer* klubus, kā arī bija ASV sieviešu izlases pamatsastāva vārtsargs.

Profesionāles karjeru Solo uzsāka 2003. gadā *Philadelphia Charge* sastāvā. Viņa ir spēlējusi arī Zviedrijā un Francijā.

Ar ASV izlasi Solo izcīnīja divas zelta medaļas Olimpiskajās spēlēs (, ), trešo vietu 2007. gada FIFA Pasaules kausā un 2. vietu 2011. gada FIFA Pasaules kausā.

## Ārējās saites
* Oficiālā mājaslapa
Adrians Pītersons

**Adrians Luiss Pītersons** (; dzimis  Palestainā, Teksasas štatā, ASV) ir ASV amerikāņu futbola spēlētājs, spēlē pussarga pozīcijā. Pašlaik (2013) pārstāv NFL klubu Minesotas "Vikings", kā sastāvā aizvadījis visu profesionāļa karjeru.

*ESPN RISE* viņu atzina par  dekādes labāko vidusskolas amerikāņu futbola spēlētāju. Universitātes laikā pārstāvēja Oklahomas Universitāti, ar panākumiem startēja NCAA čempionātā.

2007. gada NFL draftā viņu Minesotas "Vikings" izraudzījās ar kopējo 7. kārtas numuru. Ir piedalījies visās četrās Visu zvaigžņu spēlēs kopš debijas NFL, 2008. gada spēlē tika atzīts par visvērtīgāko spēlētāju (MVP). Debijas sezonā A. Pītersons tika atzīts par sezonas labāko debitantu uzbrukumā. Viņš kļuva par piekto spēlētāju NFL vēsturē, kurš pirmo divu sezonu laikā veicis vairāk nekā 3000 jardu. 2010. gada 17. oktobrī viņš kļuva par piekto visātrāk 5000 jardu atzīmi sasniegušo spēlētāju NFL vēsturē.

## Atsauces

## Ārējās saites

* Oficiālā mājaslapa 
* Biogrāfija
Kristijs Metjusons

**Kristofers "Kristijs" Metjusons** (; dzimis , miris ) bija amerikāņu beisbolists un beisbola treneris, spēlēja pičera pozīcijā. Karjeras laikā spēlēja MLB klubos Ņujorkas "Giants" un Sinsinati "Reds".

1905. gadā kopā ar "Giants" uzvarēja Pasaules sērijā. Karjeras laikā guvis uzvaru 373 spēlēs, kas ir trešais visu laiku labākais rādītājs.

1902. gadā spēlēja balsta pussarga pozīcijā Pitsburgas "Stars" sastāvā pirmajā Nacionālajā futbola līgā.

Pēc beisbolista karjeras beigām viņš trīs sezonas bija Sinsinati "Reds" treneris.

Piedalījies Pirmajā pasaules karā.

1936. gadā viņš bija viens no pirmajiem pieciem nacionālajā beisbola slavas zālē uzņemtajiem spēlētājiem, taču viņš bija vienīgais no piecinieka, kurš nepiedzīvoja savu uzņemšanu. 1999. gadā *The Sporting News* veidotajā *100 Greatest Baseball Players* sarakstā K. Metjusons ierindojās 7. vietā, viņš bija visaugstāk ierindojušais Nacionālās līgas pičers. Tajā pašā gadā tika iekļauts MLB gadsimta izlasē.

## Ārējās saites

* ''Baseball-Reference'' profils
Emilija Dešanela

**Emilija Erina Dešanela** (*Emily Erin Deschanel*, izrunā: ; dzimusi  Losandželosā, Kalifornijas štatā, ASV) ir amerikāņu aktrise un televīzijas producente. Viņa vislabāk pazīstama ar Temperances Brenanas lomu seriālā "Nozieguma skelets".

Viņas tēvs ir Amerikas Kinoakadēmijas balvai nominētais kinematogrāfs un režisors Kalebs Dešanels, māte — aktrise Mērija Džo Dešanela. Viņas jaunākā māsa ir aktrise, modele, dziesmu autore un mūziķe Zoja Dešanela. Emilijas vecvectēvs ir 11. Francijas prezidents Pols Dešanels.

Kino debitējusi 1994. gada filmā *It Could Happen to You*. Viņas otra nozīmīgā loma bija 2002. gada filmā *Rose Red*. 2005. gadā Emilija Dešanela debitēja *[[Fox Broadcasting Company|Fox]]* seriālā "Nozieguma skelets", kurā attēlo antropoloģi Temperancu Brenanu, kas sadarbojas ar FIB īpašo aģentu. Par lomu seriālā viņa tikusi nominēta *Satellite* un *Teen Choice* balvām.

## Atsauces

## Ārējās saites
Dešanela

**Dešanela** (; vīriešu dzimtē Dešanels) ir franču cilmes uzvārds. Cilvēki ar šo uzvārdu:
* Emilija Dešanela (*Emily Deschanel*; 1976) — amerikāņu aktrise;
* Zoja Dešanela (*Zooey Deschanel*; 1980) — amerikāņu aktrise.
Deschanel

**Deschanel** var būt:

* Emilija Dešanela (*Emily Deschanel*, 1976) — amerikāņu aktrise
* Zoja Dešanela (*Zooey Deschanel*, 1980) — amerikāņu aktrise
* Pols Dešanels (*Paul Deschanel*, 1855—1922) — Francijas prezidents
Erina Endrūsa

**Erina Džila Endrūsa** (; dzimusi  Luistonā, Meinas štatā, ASV) ir amerikāņu sporta apskatniece. 2007. un 2008. gadā *[[Playboy]]* aptaujās tika atzīta par ASV izskatīgāko sporta apskatnieci.

E. Endrūsa pabeigusi *Bloomingdale* vidusskolu un 2000. gadā absolvējusi Floridas universitāti, kur studējusi telekomunikāciju zinātni.

2000. gadā viņa uzsāka reportieres darbu *FSN Florida*. Kopš 2004. gada maija darbojās ESPN, taču 2012. gadā pievienojās *[[Fox Broadcasting Company|Fox]] Sports*. Viņa ir strādājusi NHL, MLB, koledžu beisbola un citu līgu apskatnieces amatā.

2010. gadā piedalījās ASV TV šova "Dejo ar zvaigzni" 10. sezonā. Viņa sasniedza finālu, kurā ierindojās trešajā vietā.

## Ārējās saites

* Oficiālā mājaslapa 
* Biogrāfija
Endrūsa

**Endrūsa** var būt:

* Džūlija Endrūsa (*Julie Andrews*; 1935) — britu aktrise un dziedātāja;
* Erina Endrūsa (*Erin Andrews*; 1978) — amerikāņu sporta apskatniece.

## Skatīt arī
* *[[Andrews]]*
* Endrūss
Andrews

***Andrews*** ir angļu, skotu un norvēģu cilmes tēvvārda uzvārds. 1881. gada Lielbritānijas tautas skaitīšanas laikā tā relatīvais biežums bija visaugstākais Dorsetā (3,6 reizes lielāks par Lielbritānijas vidējo rādītāju), kam sekoja Viltšīra, Hantingdonšīra, Vusteršīra, Hempšīra, Safolka, Kembridžšīra, Devona un Somerseta.

Uzvārda *Andrews* pirmais pieraksts atrasts Keitnesā, Ziemeļskotijā. Vēsturiski Endrūsu klans bija cieši saistīts ar Rosu klanu. Skotijas Endrūsu ģimene izklīda 17., 18. un 19. gadsimtā un tagad ir sastopama visā pasaulē, tostarp ASV, Kanādā un Austrālijā. Daudzi Endrūsu dzimtas pārstāvji pārcēlās arī uz Ziemeļīriju un Angliju.

*Andrews* var būt:
* Endrūsa — uzvārds sieviešu dzimtē;
* Endrūss — uzvārds vīriešu dzimtē;

## Atsauces
Ēriks Heidens

**Ēriks Artūrs Heidens** (; dzimis  Medisonā, Viskonsinas štatā, ASV) ir bijušais amerikāņu ātrslidotājs.

Piedalījies divās Olimpiskajās spēlēs (1976, 1980). 1980. gadā Leikpleisidā, ASV, viņš uzvarēja visās piecās ātrslidošanas distancēs (500, 1000, 1500, 5000, 10 000). Četrās no tām uzstādīja olimpisko rekordu un vienā — pasaules rekordu. Viņš bija Leipleisidas Olimpisko spēļu veiksmīgākais sportists, tāpat viņš ir visvairāk vienās ziemas olimpiskajās spēlēs zelta medaļas izcīnījušais sportists to vēsturē. Tāpat viņš šajās spēlēs nodeva sportistu zvērestu.

Ar panākumiem startējis arī Pasaules čempionātos — tajos izcīnījis septiņas zelta medaļas un vienu sudraba medaļu.

Viņa sasniegumi ir ievērojami ar to, ka ļoti maz ātrslidotāju un sportistu vispār ir guvuši panākumus gan sprinta, gan garajās distancēs. 1999. gadā ESPN veidotajā *SportsCentury 50 Greatest Athletes of the 20th Century* sarakstā viņš ierindojās 46. vietā, Ē. Heidens ir vienīgais ātrslidotājs šajā sarakstā.

## Ārējās saites

* ''Skate Result'' profils
Lorenss Teilors

**Lorenss Džūljuss Teilors** (; dzimis  Vijamsburgā, Virdžīnijas štatā, ASV) ir bijušais ASV amerikāņu futbola spēlētājs, spēlējis centra aizsarga pozīcijā. Visu profesionāļa karjeru aizvadījis NFL kluba Ņujorkas "Giants" sastāvā.

Viņš tiek uzskatīts par vienu no visu laiku izcilākajiem amerikāņu futbola spēlētājiem, daudzi amerikāņu futbola eksperti, bijušie spēlētāji, treneri, mediji un daudzi citi viņu uzskata par visu laiku izcilāko spēlētāju aizsardzībā.

Viņš aizvadīja veiksmīgu karjeru Ziemeļkarolīnas universitātes komandas sastāvā NCAA turnīrā. 1981. gada NFL draftā viņu Ņujorkas "Giants" izraudzījās ar kopējo 2. kārtas numuru. Debijas sezonā viņš saņēma vairākas balvas kā labākais aizsardzības spēlētājs. L. Teilors trīs reizes tika atzīts par līgas labāko spēlētāju aizsardzībā un 1986. gada sezonā tika atzīts par visas līgas visvērtīgāko spēlētāju (MVP). Kopā ar "Giants" divas reizes triumfēja Superkausa izcīņā.

L. Teilors vairākkārt ticis diskvalificēts par narkotiku lietošanu, trīs reizes pēc karjeras beigšanas ticis sodīts ar cietumsodu.

Piedalījies ASV deju šova "Dejo ar zvaigzni" astotajā sezonā.

## Atsauces

## Ārējās saites

* NFL profils 
* ''NFL Top 100 Players #3''
Mets Leinarts

**Metjū Stīvens Leinarts** (; dzimis  Santanā, Kalifornijas štatā, ASV) ir ASV amerikāņu futbola spēlētājs, spēlē saspēles vadītāja pozīcijā. Pašlaik (2012) pārstāv NFL klubu Oklendas "Raiders".

Universitātes laikā viņš pārstāvēja Dienvidkalifornijas universitātes komandu, divas reizes tika atzīts par gada labāko saspēles vadītāju visā līgā. 2006. gada NFL draftā viņu Arizonas "Cardinals" izraudzījās pirmajā kārtā ar kopējo 10. kārtas numuru.

2010. gada septembra sākumā viņš parakstīja līgumu ar Hjūstonas "Texans", kā sastāvā aizvadīja vienu sezonu, pēc tam pārgājis uz Oklendas "Raiders".

## Atsauces

## Ārējās saites
* ESPN profils 
* NFL profils
Lū Gērigs

**Henrijs Luiss "Lū" Gērigs** (; dzimis  Ņujorkā, ASV; miris  Ņujorkā, ASV) bija amerikāņu beisbolists, spēlēja pirmās bāzes spēlētāja pozīcijā. Visu karjeru aizvadīja MLB klubā Ņujorkas "Yankees".

L. Gērigs uzstādīja vairākus augstākās līgas rekordus. 1939. gadā pēc karjeras beigām viņš tika uzņemts Nacionālajā beisbola slavas zālē. 1939. gadā Lū Gērigam tika diagnosticēta smaga slimība — amiotrofā laterālā skleroze —, no kuras viņš mira pēc 2 gadiem. ASV šo reto slimību joprojām dēvē par Lū Gēriga slimību. 1969. gadā L. Gērigs tika atzīts par visu laiku labāko pirmās bāzes spēlētāju *Baseball Writers' Association* vērtējumā un 1999. gadā tika iekļauts MLB gadsimta simboliskajā izlasē. 1942. gadā iznāca veltījums Gērigam — filma "Jenkiju lepnums" —, kurā viņu attēloja Gērijs Kūpers.

## Atsauces

## Ārējās saites

* ''Baseball-Reference'' profils
Stīvs Ērvins

**Stīvens Roberts Ērvins** (; dzimis , miris ), pazīstams arī kā "krokodilu mednieks" (*The Crocodile Hunter*), bija austrāliešu TV šovu vadītājs, dzīvās dabas pētnieks un dabas aizsardzības piekritējs. Viņš guva pasaules slavu ar raidījumu "Krokodilu mednieks" (*The Crocodile Hunter*), ko viņš vadīja kopā ar sievu Teriju. Tāpat viņiem abiem piederēja Austrālijas Zoodārzs, ko dibināja S. Ērvina vecāki aptuveni 80 km attālumā no Kvīnslendas štata administratīvā centra Brisbenas. Viņš mira 2006. gada septembrī no dzeloņrajas dzēliena krūtīs Austrālijas ziemeļu piekrastē.

## Atsauces

## Ārējās saites

* 
* Mājaslapa
Ērvins

**Ērvins** () var būt:

* Deniss Ērvins (*Denis Irwin*; 1965) — Īrijas futbolists;
* Stīvs Ērvins (*Steve Irwin*; 1962—2006) — austrāliešu TV šovu vadītājs.

## Skatīt arī
* Ērvina
* Ērvains
* *[[Irwin]]*
Irwin

***Irwin*** var būt:

* Ērvina — uzvārds sieviešu dzimtē;
* Ērvins — uzvārds vīriešu dzimtē.
Tajs Kobs

**Tairuss Reimonds "Tajs" Kobs** (; dzimis ; miris ) bija amerikāņu beisbolists un beisbola treneris, spēlēja ārējā laukuma spēlētāja pozīcijā. Karjeru aizvadīja MLB klubos Detroitas "Tigers" un Filadelfijas "Athletics".

T. Kobs karjeru uzsāka "Tigers" klubā, pēdējās piecās sezonās kluba sastāvā viņš bija spēlējošais treneris, taču karjeru noslēdza "Athletics" kluba sastāvā.

T. Kobs tiek uzskatīts par vienu no visu laiku izcilākajiem beisbolistiem. 1936. gadā viņš bija viens no pirmajiem pieciem nacionālajā beisbola slavas zālē uzņemtajiem spēlētājiem. Balsojumā par uzņemšanu viņš saņēma 98,2% balsu (222 balsis no iespējamajām 226). Viņš karjeras laikā uzstādīja 90 MLB rekordus, arī pašlaik (2011) viņam pieder vairāki no tiem, daudzi nozīmīgi rekordi viņam piederēja vairāk nekā pusgadsimtu. 1999. gadā tika iekļauts MLB gadsimta izlasē.

## Atsauces

## Ārējās saites

* ''Baseball-Reference'' profils
Kobs

**Kobs** ir angļu izcelsmes uzvārds. Kobs var būt:

* Lī Dž. Kobs (*Lee J. Cobb*; 1911—1976), amerikāņu aktieris,
* Tajs Kobs (*Ty Cobb*; 1886—1961), amerikāņu beisbolists un beisbola treneris.
Teds Viljamss

**Teodors Samuels "Teds" Viljamss** (; dzimis  Sandjego, Kalifornijas štatā, ASV; miris  Ainvernesā, Floridas štatā, ASV) bija amerikāņu beisbolists un beisbola treneris, spēlēja kreisā laukuma spēlētāja pozīcijā. Visu karjeru aizvadīja MLB klubā Bostonas "Red Sox".

"Red Sox" pārstāvēja divus laika posmus: no 1939. līdz 1942. gadam un no 1946. līdz 1960. gadam. Divas reizes ieguva Amerikāņu līgas vērtīgākā spēlētāja balvu, bija līgas labākais atsitējs sešas sezonas un piedalījās 19 Visu zvaigžņu spēlēs. Viņš bija pirmais MLB līgas spēlētājs, kurš sezonā atsit vairāk nekā 40% metienu (1941. gadā 40,6%).

1969. gadā viņš tika uzņemts nacionālajā beisbola slavas zālē un 1999. gadā tika iekļauts MLB gadsimta izlasē. Tāpat ticis uzņemts makšķerēšanas slavas zālē.

Laika posmā no 1969. līdz 1972. gadam bija Vašingtonas "Senators"/Teksasas "Rangers" kluba galvenais treneris.

Bijis ASV karadienestā (1942—1946, 1952—1953), piedalījies Otrajā pasaules karā un Korejas karā ASV jūras kara flotē.

## Atsauces

## Ārējās saites
Villijs Mejs

**Villijs Hauards Mejs** (; dzimis  Vestfīldā, Alabamas štatā, ASV, miris ) bija amerikāņu beisbolists, kas spēlēja centra laukuma spēlētāja pozīcijā. Karjeras laikā spēlēja MLB klubos Ņujorkas/Sanfrancisko "Giants" un Ņujorkas "Mets".

V. Mejs divas reizes tika atzīts par Nacionālās līgas vērtīgāko spēlētāju (MVP) un kopā ar Stenu Mjūselu viņam pieder rekords par visvairāk dalības reizēm Visu zvaigžņu spēlē (24). Karjeras laikā viņš veica 600 mājas skrējienus, kas karjeras beigšanas brīdī bija trešais visu laiku labākais rezultāts.

Viņš tiek uzskatīts par visu laiku izcilāko *all-around* spēlētāju. 1979. gadā viņš tika uzņemts nacionālajā beisbola slavas zālē. 1999. gadā *The Sporting News* veidotajā *List of the 100 Greatest Baseball Players* V. Mejs ierindojās otrajā vietā, tajā pašā gadā tika iekļauts MLB gadsimta izlasē.

Teds Viljamss reiz teicis: "Visu zvaigžņu spēles tikušas izveidotas Vilijam Mejam."

## Atsauces

## Ārējās saites

* MLB profils 
* ESPN profils 
* ''Baseball-Reference'' profils 
*
Ābele (nozīmju atdalīšana)

**Ābele** var būt:

* ābeles — rožu dzimtas ģints;
:* dārza ābele;
* Ābele — apdzīvota vieta Kuldīgas novada Pelču pagastā;
* Ābele — uzvārds;
* „Zelta ābele” — Latvijas grāmatu izdevniecība.
2015. gada Pasaules čempionāts vieglatlētikā

**2015. gada Pasaules čempionāts vieglatlētikā** bija 15. Pasaules čempionāts vieglatlētikā, kas notika Pekinā, Ķīnā. Šis bija pirmais tik liela mēroga pasākums Pekinas Nacionālajā stadionā pēc .

Čempionātā piedalījās 206 valstis, Kosova piedzīvoja debiju. 43 valstu sportisti izcīnīja medaļas. Medaļu kopvērtējuma pirmajā vietā pirmoreiz sacensību vēsturē ierindojās Kenija (7 zelta medaļas, kopā — 16 medaļas), visvairāk medaļu izcīnīja ASV sportisti (18). Latvija ar vienu bronzas medaļu, ko izcīnīja Laura Ikauniece-Admidiņa septiņcīņā, ierindojās dalītajā 32. vietā.

## Rezultāti
### Vīrieši

### Sievietes
Maiks Kīnans

**Maikls Edvards Kīnans** (: dzimis  Boumanvilā, Ontārio, Kanādā) ir bijušais kanādiešu hokejists un hokeja treneris. No 2022. gada līdz 2024. gadam bija Itālijas hokeja izlases galvenais treneris.

## Trenera karjera
Kopā ar Ņujorkas "Rangers" (kā kluba galvenais treneris) 1993.—1994. gada sezonā izcīnīja Stenlija kausu, šī bija viņa vienīgā sezona šī kluba galvenā trenera amatā.

Kopš 1984.—1985. gada NHL sezonas ir vadījis vairākus klubus, kā arī bijis ģenerālmenedžeris. Sācis trenera darbu Filadelfijas "Flyers" klubā, ar ko visās četrās sezonās sasniedza izslēgšanas spēles. Šāda statistika viņam izdevās arī ar Čikāgas "Blackhawks". Vēlāk trenējis Ņujorkas "Rangers" (1994. gadā izcīnīts Stenlija kauss), Sentluisas "Blues", Vankūveras "Canucks", Bostonas "Bruins", Floridas "Panthers" un Kalgari "Flames". 1985. gadā tika atzīts par sezonas labāko NHL treneri.

2013.—14. gada sezonā Kīnans uzņēmās Kontinentālās hokeja līgas kluba Magņitogorskas "Metallurg" galvenā trenera pienākumus, jau pirmajā sezonā komandu aizvedot līdz Gagarina kausa titulam. Komandu vadīja līdz 2015. gada rudenim, kad sezonas ievadā tika atlaists.

## Spēlētāja karjera
Spēlējis Sentlorensas un Toronto universitāšu hokeja komandās, kā arī *Roanoke-Valley Rebels* un *Whitby Warriors*.

## Ārējās saites

* ''Eliteprospects'' profils (kā trenerim)
ASV sieviešu futbola izlase

**ASV sieviešu futbola izlase** ir nacionālā sieviešu futbola komanda, kas pārstāv Amerikas Savienotās Valstis starptautiskās futbola sacensībās. ASV futbola izlasi pārvalda ASV Futbola federācija. ASV izlase ir četrkārtēja pasaules čempione, kā arī piecas reizes ir triumfējusi olimpiskajās spēlēs.

2024. gada decembrī FIFA Pasaules rangā sievietēm izlase bija 1. vietā.

## Sasniegumi
### Pasaules kauss

### Olimpiskās spēles

### CONCACAF čempionāts

## Skatīt arī
* ASV futbola izlase

## Atsauces

## Ārējās saites

* Oficiālā mājaslapa
Japānas sieviešu futbola izlase

**Japānas sieviešu futbola izlase** ir nacionālā sieviešu futbola komanda, kas pārstāv Japānu starptautiskās futbola sacensībās. Japānas futbola izlasi pārvalda Japānas Futbola asociācija. Japānas izlases lielākais panākums ir uzvara 2011. gada FIFA Pasaules kausā.

## Sasniegumi
### Pasaules kauss

### Olimpiskās spēles

## Skatīt arī
* Japānas futbola izlase

## Ārējās saites
* Oficiālā mājaslapa
11. Saeimas vēlēšanas

**[[11. Saeima]]s vēlēšanas** Latvijā notika . Tās norisinājās piecos vēlēšanu apgabalos — Rīgā, Vidzemē, Latgalē, Zemgalē un Kurzemē. Tās bija pirmās Saeimas ārkārtas vēlēšanas Latvijas vēsturē. Tās tika pasludinātas  — dienā, kad Centrālā vēlēšanu komisija izsludināja Valsts prezidenta Valda Zatlera ierosinātā referenduma par 10. Saeimas atlaišanu rezultātus.

Rīgas vēlēšanu apgabalā tika ievēlēti 30 deputāti (iepriekšējās vēlēšanās — 29), Vidzemes — 27, Latgales — 15 (iepriekšējās vēlēšanās — 16), Zemgales — 15, bet Kurzemes — 13.

11. Saeimas vēlēšanās piedalījās 917 680 Latvijas iedzīvotāji, kas ir 59,49% no balsstiesīgajiem. Tā ir zemākā aktivitāte, kāda bijusi Saeimas vēlēšanās (līdz šim zemākā bija 9. Saeimas vēlēšanās - 60,98%).

Vēlēšanās visvairāk vietu — 31 — ieguva apvienība "Saskaņas Centrs". Saeimā iekļuva arī jaunizveidotā Zatlera Reformu partija, premjerministra Valda Dombrovska pārstāvētā partija "Vienotība", kā arī Nacionālā apvienība "Visu Latvijai!"—"Tēvzemei un Brīvībai/LNNK" un Zaļo un Zemnieku savienība. Saeimā līdz šim pārstāvētā "Šlesera Reformu partija LPP/LC" nepārvarēja 5% barjeru.

## Balsošanas sistēma
Latvijas Republikas Satversme nosaka, ka Saeimu ievēl vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, oktobra pirmajā sestdienā, bet Latvijas Valsts prezidentam ir tiesības rīkot ārkārtas vēlēšanas. Tiesības vēlēt ir pilntiesīgiem Latvijas pilsoņiem, kuri vēlēšanu dienā ir sasnieguši astoņpadsmit gadu vecumu. Saeimā var ievēlēt jebkuru pilntiesīgu Latvijas pilsoni, kurš vēlēšanu pirmajā dienā ir vecāks par divdesmit vienu gadu.

## Kandidātu saraksti
### Reģistrācija
Kandidātu sarakstus vēlēšanām varēja pieteikt no  līdz .

### Saraksti un to līderi

## Ministru prezidenta kandidāti
Pirms vēlēšanām partijas izvirza savus kandidātus Ministru prezidenta amatam.

## Vēlētāju aktivitāte

## Vēlēšanu rezultāti

## Atsauces




## Ārējās saites

* Oficiālā vēlēšanu mājaslapa
* Kandidāti, kas ir darbojušies parlamentā iepriekš Sociālo reformu biedrība
Ķoņu kalns

**Ķoņu kalns** (arī **Kāzeru kalns**) ir paugurs Valmieras novada Ķoņu pagastā. Izvietojies Burtnieku drumlinu lauka ziemeļdaļā  uz ziemeļiem no Rūjienas.  garais un  platais ziemeļrietumu—dienvidaustrumu virzienā orientētais paugurs ir augstākais un lielākais drumlins Latvijā. Absolūtais augstums ir , relatīvais augstums — . Virsa lēzeni viļņota, nogāzes vietām saposmotas ar sengravām. Paugura virsma iekultivēta, apaugusi ar ozoliem un liepām. Rietumu nogāzē 11 m dziļais Teimu grants un smilts karjers. Pauguru šķērso Rūjienas—Lātres ceļš. Ķoņu kalna vidusdaļā atrodas Ķoņu ciems, ziemeļaustrumos — Dīķeri.

## Atsauces
Kodolu dalīšanās

thumb|300px|Enerģijas izdalīšanās, kodoliem daloties (zilā bultiņa)
**Kodolu dalīšanās** ir kodolreakciju veids, kurā notiek atomu kodolu sadalīšanās mazākos kodolos. Šāda kodolu dalīšanās ir enerģētiski izdevīga kodoliem ar masas skaitli virs 90, taču praktiski kodolenerģiju var iegūt tikai no sevišķi lieliem kodoliem (urāna un plutonija kodoliem). Tas izskaidrojams ar enerģētisko barjeru, kas traucē kodolu dalīšanos. Kodolu dalīšanos ierosina, apstarojot tos ar neitroniem (šo procesu sauc par **kodolu skaldīšanu**). Daži izotopi, piemēram, urāns-235, var dalīties arī patvaļīgi — tā ir **kodolu spontānā dalīšanās**. Sadaloties atoma kodolam, izdalās liels daudzums enerģijas (ap 1 MeV uz nuklonu), kā arī viens vai vairāki brīvi neitroni. Papildu neitroni rodas tādēļ, ka smagajos kodolos neitronu ir proporcionāli vairāk, nekā vieglajos, tādēļ kodolu skaldīšanā daži neitroni "paliek pāri". Radušies brīvie neitroni savukārt var ierosināt citu kodolu dalīšanos — to sauc par ķēdes kodolreakciju. Lai ķēdes reakcija neapsīktu, nepieciešams, lai katrā tās posmā brīvo neitronu skaits nesamazinātos. Nākamās ķēdes reakcijas "paaudzes" neitronu skaita attiecību pret iepriekšējās paaudzes neitronu skaitu sauc par neitronu pavairošanās koeficientu. Ja tas ir mazāks par 1, ķēdes kodolreakcija nenotiek, ja lielāks par 1 — pieaug lavīnveidā un notiek kodolsprādziens. Lai kodolreakcija būtu vadāma, neitronu pavairošanās koeficientam jābūt ļoti tuvam 1 (bet lielākam par 1). Pavairošanās koeficients ir lielāks par 1 tad, ja skaldāmā materiāla masa ir lielāka par kritisko masu.

## Vēsture
thumb|left|100px|Kodolu dalīšanās piliena modelis
Kodolu dalīšanos pirmo reizi novēroja vācu fiziķi Oto Hāns un Fricis Štrasmanis 1938. gadā. Apstarojot urānu ar neitroniem, viņi konstatēja bārija un kriptona veidošanos. 1939. gadā parādību izskaidroja angļu zinātnieks Oto Roberts Frišs un austriešu fiziķe Līze Meitnere — veicot aprēķinus, viņi pamatoja urāna kodola kā nestabila nuklonu "piliena" sabrukšanu.
thumb|200px|Urāna-235 kodola dalīšanās

## Skatīt arī
* Kodolsintēze
* Kodolreaktors

## Atsauces

## Ārējās saites
Eduards Kalniņš (gleznotājs)

**Eduards Kalniņš** (dzimis  Rīgā, miris  Rīgā) bija Latvijas gleznotājs, spilgtākais latviešu marīnists, ilglaicīgs pedagogs Latvijas Mākslas akadēmijā, mākslinieku biedrības "Sadarbs" un Latvju mākslinieku biedrības biedrs.

## Dzīvesgājums
Dzimis 1904. gada 25. oktobrī Rīgā drēbnieka ģimenē.
Pirmā pasaules kara laikā devās bēgļu gaitās uz Sibīriju, kur mācījās J. Moškeviča mākslas studijā Tomskā. Pēc atgriešanās Latvijā studēja glezniecību Latvijas Mākslas akadēmijā, kur 1931. gadā absolvēja Vilhelma Purvīša Dabasskatu glezniecības meistardarbnīcu ar diplomdarbu "Pēc lietus". Bija mākslinieku biedrības "Sadarbs" un Latvju mākslinieku biedrības biedrs.

Pēc Otrā pasaules kara no 1945. gadā kļuva par Latvijas PSR Mākslinieku savienības biedru, strādāja Latvijas Mākslas akadēmijā, kur bija Glezniecības nodaļas pedagogs (1945—1947), docents no 1947. gada, profesors no 1955. gada. Viņa vadībā Stājglezniecības meistardarbnīcu absolvēja gandrīz visi pēckara diplomētie gleznotāji, vadīja diplomdarbus no 1952. gada. Bija Latvijas PSR Mākslinieku savienības valdes priekšsēdētājs (1960—1965), PSRS Mākslinieku savienības valdes loceklis,  izstāžu žūrijas loceklis, Kultūras ministrijas ekspertu komisijas loceklis un daudzu citu sabiedrisku pienākumu veicējs. 

Miris 1988. gada 18. maijā Rīgā.

Bija precējies ar gleznotāju Ritu Valneri, arī meita Ieva Kalniņa ir gleznotāja.

## Mākslinieciskā darbība
Mākslinieku glezniecībā interesēja tās saistības ar realitāti izpēte, aizsākot vērienīgu darba cilvēka tēlojumu latviešu mākslā, intensīvi pievēršoties zvejnieku dzīves izpētei un raksturošanai. Šīs kvalitātes vēlākajos gados kļuva raksturīgas latviešu glezniecības skolai kopumā. Eduards Kalniņš ir spilgtākais latviešu marīnists, kam raksturīga emocionāla un dziļa īstenības uztvere un augsta glezniecības kultūra. Gleznoja arī ainavas un klusās dabas.

### Izstādes
Mākslinieks izstādēs piedalījās no 1927. gada. Personālizstādes notika Rīgā (1939, 1984), Tokijā (1977), Madonā (1979), Krimuldā (1980). Piemiņas izstāde notika Rīgā (1991).

thumb|left|Akadēmiķa, profesora E. Kalniņa krūšutāls. I. Vasiļjevs, 1970, LNMM

## Apbalvojumi un atzinība
* Romas stipendija (1935), 
* Kultūras Fonda stipendija un godalga (1933, 1935, 1937, 1940), 
* Darba Sarkanā Karoga ordenis (1956), 
* bronzas medaļa Briselē (1958), 
* Latvijas PSR Tautas mākslinieka goda nosaukums (1963), 
* PSRS Mākslas akadēmijas zelta medaļa par jaunrades sasniegumiem (1973),  
* Latvijas PSR Valsts prēmija (1974), 
* PSRS Tautas mākslinieka goda nosaukums (1975), 
* Ļeņina ordenis (1984).

## Izmantotā literatūra
* Red. Vilsons, A.* Māksla un arhitektūra biogrāfijās*. Rīga: Latvijas enciklopēdija, 1995. 239 lpp.

## Atsauces

## Ārējās saites
* Biogrāfija un darbi
* Biogrāfija un darbi 
* Mākslinieciskā darbība
Ķurmrags

**Ķurmrags** ir zemesrags Rīgas līča Vidzemes piekrastē Limbažu novada Liepupes pagastā. Zemesrags ķīļveidīgi iestiepjas līcī, veidojot maz izteiktu pussalu. Krasta līnijas virziens mainās no ziemeļrietumiem uz ziemeļaustrumiem. Zemesraga ziemeļu daļu veido līdz 5 m augsts abrazīvais stāvkrasts, kurā atsedzas vidusdevona sarkanbrūnie māli. Ķurmraga veidošanos veicinājis valdošo vēju un sanešu plūsmas virziens. Līča piekraste ap Ķurmragu akmeņaina, uz ziemeļiem vairāki krasta atsegumi un klintis.

## Atsauces

## Ārējās saites
Gunārs Bērziņš (karikatūrists)

**Gunārs Bērziņš** (dzimis  Daugavpilī, miris  Rīgā) bija viens no spilgtākajiem latviešu karikatūristiem.

## Biogrāfija
Gunārs Bērziņš dzimis 1927. gada 4. jūnijā Daugavpilī virsnieka ģimenē. 1944. gadā viņu iesauca Latviešu leģionā, 15. ieroču SS grenadieru divīzijas sastāvā 1945. gada 2. maijā Berlīnē nokļuva Sarkanās armijas gūstā. 
No 1945. līdz 1946. gadam atradās karagūstekņu "filtrācijas nometnēs" Vācijā, Polijā un PSRS. 
Pēcāk ar ģimeni dzīvoja Sēmes pagasta "Augšstrautos".

No 1948. gada pievērsās karikatūrai un piedalījās izstādēs. Bija laikraksta "Padomju Jaunatne" humora un satīras pielikuma "Asā slota" (1948-1974) un žurnāla "Dadzis" (1957-1996) līdzstrādnieks. Publicējās arī citos periodiskajos izdevumos. No 1983. gada kļuva Mākslinieku savienības biedru. 

Miris 1999. gada 30. jūnijā Rīgā.

## Mākslinieciskā darbība
Līdz šim plaši zināmi mākslinieka pēckara perioda darbi un vēlāk zīmētās karikatūras. Mazāk zināmi ir agrīnie darbi, kas tapuši 2.Pasaules kara laikā un pirmajos pēckara gados. Frontē kauju starplaikos viņš zīmēja pirmās karikatūras par karavīru dzīvi. Atrodoties ieslodzījumā karagūstekņu filtrācijas nometnēs Vācijā, Polijā un vēlāk PSRS viņš turpināja zīmēt etīdes un karikatūras attēlojot karagūstekņu dzīvi. Pieminot šo radošās darbības periodu Okupācijas muzejs 2008. gadā organizēja izstādi "Nezināmais Gunārs Bērziņš. Latviešu karavīrs padomju gūstā."

Mākslinieka populāro darbu diapazons bija plašs, tie bija kā atsevišķi sadzīves karikatūru darbi, tā arī zīmējumu cikli un masu skati par visdažādāko sabiedrības slāņu pārstāvjiem. Viņa karikatūru mīļākie varoņi bija melnais kaķis un mežakuilis, tāpēc draugu vidū mākslinieks nereti saukts par Lielo kaķu marķīzu. Darbiem raksturīgs nepretenciozs, vienkāršs tušas zīmējums, izmantojot arī to iekrāsošanu ar akvareli. Mākslinieks karikatūrās spēja saskatīt un trāpīgi atklāt dzīves negācijas, radot mērķtiecīgus un kompozicionāli izvērstus sadzīves sižetu risinājumus. Karikatūrists ir ilustrējis vairākas grāmatas, kā A. Markona "Pārprasto centību" un P.Ētera "Mičumaču", kā arī izveidojis vairāk kā 100 ekslibrus. Pēc mākslinieka nāves, 2003. gadā tika izdota grāmata "Gunārs Bērziņš. Melnā Kaķa bruņinieks".

## Izmantotā literatūra
* Red. Vilsons, A.* Māksla un arhitektūra biogrāfijās*. Rīga: Latvijas enciklopēdija, 1995. 239 lpp.

## Atsauces

## Ārējās saites
* Biogrāfija un māksl. darbība
Daunijs

**Daunijs** var būt:

* Roberts Daunijs:
** Roberts Daunijs (*Robert Downey*; 1936—2021) — amerikāņu aktieris un režisors;
** Roberts Daunijs (*Robert Downey*; 1965) — amerikāņu aktieris.
* Stīvs Daunijs (*Steve Downie*; 1987) — kanādiešu hokejists.
Ketrīna Heigla

**Ketrīna Marija Heigla** (; dzimusi  Vašingtonā, ASV) ir amerikāņu aktrise.

Plašāk zināma ar lomu seriālā "Grejas anatomija", kā arī ar lomām filmās "Pēkšņi stāvoklī", "27 kleitas", "Nejaukā patiesība", "Slepkavu pārītis", "Mans tēvs varonis".

Viņa bērnībā bija modele, taču vēlāk pievērsusies aktrises karjerai. Kino debitējusi ar lomu filmā *[[That Night (filma)|That Night]]*.

K. Heigla saņēma 2007. gada ''Primetime Emmy'' balvu kā labākā otrā plāna aktrise seriālā "Grejas anatomija".

## Ārējās saites
Roberts Daunijs jaunākais

**Roberts Džons Daunijs jaunākais** (; dzimis  Manhatanā, Ņujorkā, ASV) ir amerikāņu aktieris.

Aktiera karjeru uzsāka agrā bērnībā (1970. gadā piecu gadu vecumā), kad piedalījās sava tēva Roberta Daunija filmā *Pound*. 1987. gada filma "Mazāk par nulli" (*Less Than Zero*) bija pirmā ar R. Daunija piedalīšanos, kurā aktieris izpelnījās kritiķu atzinību.

Vēlāk filmējies tādās filmās kā "Čaplins" (1992), *[[Heart and Souls]]* (1993), "Dziedošais detektīvs" (*The Singing Detective*, 2003), *[[Kiss Kiss Bang Bang]]* (2005), "Arlabunakti un visu labu" (2005) , "Miglas atspulgā" (*A Scanner Darkly*, 2006), "Gotika" (*Gothika*, 2003), "Zodiaks" (2007), "Tropu negaiss" (2008), "Openheimers" (2023). 2008. gadā attēlojis Toniju Stārku/Dzelzs vīru filmā "Dzelzs vīrs", saglabājis šo lomu arī filmās "Dzelzs vīrs 2" (2010), "Atriebēji" (2012) un "Dzelzs vīrs 3" (2013). Tāpat attēlojis galveno lomu Gaja Ričija filmās "Šerloks Holmss" (2009) un "Šerloks Holmss: Ēnu spēle" (2011). Atveidojis doktoru Dūlitlu 2020. gada filmā "Dūlitls". Viņš ir filmējies sešās filmās, kuru ienākumi ir pārsnieguši 500 miljonus. Divu no tām, "Atriebēji" un "Dzelzs vīrs 3", ienākumi ir pārsnieguši 1 miljardu. Žurnāla *[[Forbes]]* labāk apmaksāto Holivudas aktieru sarakstā viņš ir līderis (viņa īpašumi ir novērtēti ar apmēram 75 miljoniem ASV dolāru).

Par Čārlija Čaplina atveidošanu 1992. gada filmā "Čaplins" saņēmis BAFTA kino balvu, ticis nominēts Amerikas Kinoakadēmijas balvai. Par lomu filmā "Tropu negaiss" ticis nominēts Amerikas Kinoakadēmijas balvai un BAFTA balvai. Saņēmis divas Zelta globusa balvas: par lomu seriālā *[[Ally McBeal]]* un lomu filmā "Šerloks Holmss". 2023. gadā Daunijs tēloja Lūisu Štrausu Kristofera Nolana drāmā  "Openheimers", un viņa sniegums izpelnījās kritiķu atzinību. Par lomu viņš ieguva savas karjeras trešo Zelta globusa balvu kā labākais aktieris otrā plāna lomā.

2024. gadā atveidojis galveno lomu HBO satrīriskajā miniseriālā "Piekritējs".

## Filmogrāfija

## Atsauces

## Ārējās saites
Jupatovka

**Jupatovka** ir viens no Rēzeknes mikrorajoniem, kuras robeža pilsētā iet pa dzelzceļu, Stacijas ielu un Rēzeknes upi. Austrumos no Jupatovkas atrodas Griškānu pagasta Lielo Dreizu ciems.

Agrak vecticībnieku ciemats.
Jupatovka (nozīmju atdalīšana)

**Jupatovka** var būt:
* Jupatovka — Rēzeknes mikrorajons;
* Jupatovka — Lielo Dreizu ciema daļa.

## Skatīt arī
* Jupatovkas iela
* Jupatovkas kapi
Jupatovka (Lielie Dreizi)

**Jupatovka** ir Lielo Dreizu ciema daļa tās rietumos, Rēzeknes novada Griškānu pagastā. Agrāk vidējciems pagasta ziemeļrietumos, Rēzeknes pilsētas tiešā tuvumā,  no pagasta centra Sprūževas un  no Rīgas.

Jupatovkas vārdā ir nosaukta iela Rēzeknē un Lielajos Dreizos.

2021. gada 15. februārī visu Jupatovkas ciema teritoriju iekļāva jaunizveidoto Lielo Dreizu sastāvā.

## Iedzīvotāju skaits

## Atsauces
Poručiks

[thumb|250px|[Krievijas Impērijas armijas poručika uzplecis (1855—1917)]]
[right|150px|thumb|[Frīdrihs Briedis Krievijas Impērijas armijas poručika formas tērpā.]]
**Poručiks** (no  — ‘ uzdevumiem’) ir jaunāko virsnieku dienesta pakāpe vairāku slāvvalodīgo valstu bruņotajos spēkos.

Krievijas armijā šī pakāpe tika lietota no 17. gadsimta līdz Krievijas pilsoņu kara laikam.
Latviešu nacionālajos bruņotajos spēkos šī pakāpe pastāvēja līdz 1919. gada 28. februārim, kad, ar Apsardzības ministra pavēli Nr. 13, tika aizvietota ar virsleitnanta pakāpi.

## Poručika pakāpes dažādu valstu bruņotajos spēkos

## Skatīt arī
* Krievijas Impērijas armijas dienesta pakāpes

## Ārējās saites
Augstais kalns (Dzērbenes pagasts)

**Augstais kalns** ir pilskalns Cēsu novadā Dzērbenes ciemā. Izvietojies Dzērbes upes krastā starp Mācītājmuižas un Kapsētas ezeriem.

Pilskalns ir 19 metrus augsts. Pilskalna virsmai ir trapecveida forma, ko no visām pusēm apjož valnis ar stāvām nogāzēm. Nogāzes apaugušas ar lazdām un priedēm. Virsotnē ir apmēram 50x50 metrus liels laukums ar diviem grāvjiem. Mūsdienās kalna virsotnē atrodas brīvdabas estrāde.

## Foto galerija

Attēls:Dzerbenes Augstais kalns ortofoto.jpg|alt=|Augstā kalna - pilskalna 3D modelis ar ortofoto slāni
Attēls:Dzerbenes Augstais kalns.jpg|alt=|Augstā kalna - pilskalna 3D modelis
Attēls:Augstais kalns (1).jpg|alt=
Attēls:Augstais kalns (2).jpg|alt=
Attēls:Augstais kalns (3).jpg|alt=
Attēls:Augstais kalns (4).jpg|alt=
Attēls:Augstais kalns (5).jpg|alt=


## Atsauces

## Ārējās saites
* www.latvijas-pilskalni.lv
21. autobusu maršruts (Rēzekne)

**21. autobusu maršruts** ir Rēzeknes sabiedriskā transporta autobusu maršruts, kas kursē no Blaumaņa ielas līdz Vipingai.

## Maršruts
**[[Blaumaņa iela (Rēzekne)|Blaumaņa iela]]** – **[[Vipinga]]** kursē pa šādām ielām: Blaumaņa iela, Maskavas iela, Atbrīvošanas aleja, Latgales iela, Ludzas iela, Rēznas iela un Meža iela.

**[[Vipinga]]** – **[[Blaumaņa iela (Rēzekne)|Blaumaņa iela]]** kursē pa šādām ielām: Meža iela, Rēznas iela, Ludzas iela, Latgales iela, Atbrīvošanas aleja, Maskavas iela un Blaumaņa iela.

## Pieturvietas

## Atbrīvošanas alejas rekonstrukcijas laikā
[thumb|250px|21. maršruta autobuss izbraucot no [Stacijas iela (Rēzekne)|Stacijas ielas uz Atbrīvošanas alejas pārvadu.]]

## Skatīt arī
* Rēzekne
* Sabiedriskais transports Rēzeknē
* Rēzeknes Satiksme
* Dekom

## Atsauces

## Ārējās saites
* Autobusu kustības saraksti
* Autobusu kustības shēma
Eimija Vainhausa

**Eimija Džeida Vainhausa** (;  — ) bija ebreju izcelsmes angļu dziedātāja un dziesmu autore. Viņa bija pazīstama ar savu spēcīgo kontralta vokālu un ar dažādu muzikālo žanru eklektisko miksēšanu.

E. Vainhausas 2003. gadā izdotais debijas albums *[[Frank (albums)|Frank]]* saņēma pozitīvas kritiķu atsauksmes Apvienotajā Karalistē un tika nominēts *Mercury* balvai. Otru albumu *[[Back to Black]]* viņa izdeva 2006. gadā, tas guva lielus panākumus — šis ieraksts tika nominēts sešām *[[Grammy balva|Grammy]]* balvām, no kurām piecās kategorijās tas dabūja balvu. E. Vainhausa kļuva par pirmo britu dziedātāju, kas ieguvusi piecas *Grammy* balvas, kā arī tas bija atkārtots rekords starp sieviešu māksliniecēm iegūto balvu ziņā. Tas bija trešais visvairāk pārdotākais albums Lielbritānijā 2000. gados.

Viņa tika atrasta mirusi savās mājās , tā paša gada oktobrī tika atklāts, ka miršanas iemesls bija saindēšanās ar alkoholu. Mirstot 27 gadu vecumā, viņa pievienojusies tā sauktajam slaveno 27 gados mirušo cilvēku pulkam (vēl šajā vecumā miruši Roberts Džonsons, Braiens Džonss, Alans Vilsons, Džimijs Hendrikss, Kurts Kobeins).

## Diskogrāfija
; Studijas albumi
* 2003: *[[Frank (albums)|Frank]]*
* 2006: *[[Back to Black]]*
; Dziesmu apkopojuma albums
* 2011: ** (izdots pēc nāves)

## Atsauces

## Ārējās saites

* Oficiālā mājaslapa
Nora Džonsa

**Nora Džonsa** (; dzimusi **Gīteli Nora Džonsa Šankara** (*Geethali Norah Jones Shankar*)  Bruklinā, Ņujorkā, ASV) ir amerikāņu dziedātāja, dziesmu autore un aktrise. Indiešu mūziķa Ravi Šankara meita un mūziķes Anuškas Šankaras pusmāsa.

2002. gadā viņa uzsāka savu solokarjeru un izdeva komerciāli veiksmīgu albumu *Come Away With Me*, kas par pārdotiem vairāk nekā 20 miljoniem kopiju tika sertificēts ar dimanta disku. Par šo albumu viņa saņēma piecas *[[Grammy balva|Grammy]]* balvas. Arī visi nākamie albumi tika sertificēti ar platīna disku, kā arī saņēma pozitīvus kritiķu novērtējumus.

Kopumā mūziķe ir ieguvusi deviņas *[[Grammy balva|Grammy]]* balvas, kā arī bija 2000. gadu 60. vietā vislabāk pārdotāko mākslinieku ierakstu sarakstā, ko veidoja žurnāls *[[Billboard]]*.

## Diskogrāfija
;Studijas albumi
* 2002: *[[Come Away with Me]]*
* 2004: *[[Feels Like Home]]*
* 2007: *[[Not Too Late]]*
* 2009: *[[The Fall]]*
* 2012: *[[Little Broken Hearts]]*

## Atsauces

## Ārējās saites

* Oficiālā mājaslapa
Sārumkalns

**Sārumkalns** jeb **Upurkalns** ir pilskalns Cēsu novada Vaives pagastā. Pastāv viedoklis, ka šis pilskalns varētu būt vēstures hronikās minētais Autīnes pilskalns. Pilskalns ir valsts nozīmes arheoloģiskais piemineklis. Šis ir viens vissenākajiem un lielākajiem pilskalniem Latvijas teritorijā. Iespējams, šis pilskalns bija apdzīvots jau pirms mūsu ēras. Kopējā pilskalna virsmas platība ir aptuveni 200 m2.

Pilskalns atrodas Vaives un Kapupītes satekā, 25 metrus augstā, 150 metrus garā un 80 metrus platā kalnā. Valnis ir noarts un gandrīz saplūdis ar pilskalna virsmu. No ziemeļiem pils tika aizsargāta ar atsevišķu uzkalnu, kurā atradās priekšpils. 1930. gadā pilskalnā veikti arheoloģiskie izrakumi, kuros tika atraktas vairāk nekā 400 vērtīgas senlietas. Konstatētais kultūras slāņa biezums ir apmēram 5 metri.

Melānijas Vanagas grāmatā "Dvēseļu pulcēšana" ir pieminēts, ka 1777. gadā šajā pilskalnā tika organizēti lielie Pilsmuižas nemieri. Sārumkalna tuvumā atklāti vairāki senkapi. 1.—6. gadsimta akmens krāvumu kapi piederējuši somugru ciltīm. Netālu esošajos Ģūģeros atklāja seno latgaļu kapulauku, kura vecums datējams ar 9. - 12.gs. Šajā kapulaukā tika apglabāti Sāruma pilskalna latgaļi.

Netālu atrodas 19. gadsimta sākumā celtās "Sārumu" mājas, kurās dzīvojis ievērojamais, pirmais plašāk zināmais latviešu būvuzņēmējs - celtnieks Sārumu Mārcis (īstajā vārdā Mārcis Podiņš).

## Foto galerija

Attēls:Sarumkalns.jpg|alt=|Sārumkalna 3D modelis


## Atsauces

## Ārējās saites
* www.latvijas-pilskalni.lv
Upurkalns

**Upurkalns** var būt:

* Sārumkalna otrs nosaukums
* Kalns Rušona ezera Priežu salā
* Pilskalns Ciriša ezera Upursalā
* Embūtes Upurkalns
Ešlina Brūka

**Ešlina Brūka** (; dzimusi  Čoktavā, Oklahomas štatā, ASV) ir amerikāņu pornoaktrise un modele.

Pornoaktrises karjeru uzsākusi 2006. gadā, pirms tam darbojusies lietotu auto biznesā. 2011. gadā viņa tika nosaukta par vienu no 12 populārākajām zvaigznēm pornogrāfijas industrijā. Piedalījusies 99 pornofilmās, kā arī piecās bijusi režisore.

## Ārējās saites

* IAFD profils
Dženija Makārtija

**Dženija Makārtija** (; dzimusi  Čikāgā, Ilinoisas štatā, ASV) ir amerikāņu modele, komiķe, aktrise, autore un aktīviste. Viņa karjeru uzsāka 1993. gadā kā *[[Playboy]]* modele un tika atzīta par 1994. gada *Playmate of the Year*. Pēc tam uzsāka aktrises karjeru un filmējusies vairākās pazīstamās filmās, tai skaitā "Šausmenīte 3" (*Scary Movie 3*), "Kliedziens 3" (*Scream 3*), "Trakais basketbols", "Džonam Takeram ir jāmirst".

## Ārējās saites
McCarthy

***McCarthy*** ir uzvārds, kas cēlies no īru dižciltīgā Makārtija klana no Korkas grāfistes Īrijā. Uzvārds izplatījies visā pasaulē un visbiežāk sastopams Ziemeļamerikā, kur atrodas vairāk nekā 57% indivīdu ar šādu uzvārdu. Uzvārds, kas nozīmē "Kartaha dēls" (*son of Cárthach*), radies Īrijā. Sastopami uzvārda varianti *McCarty* un *MacCarthy*. Sešdesmit procenti cilvēku ar šādu uzvārdu pašā Īrijā cēlušies no Korkas grāfistes, kur viduslaikos klanam bija liela ietekme.

*McCarthy* var būt:

* Makārtija — uzvārds sieviešu dzimtē;
* Makārtijs — uzvārds vīriešu dzimtē.

## Atsauces
Luīze Glovere

**Luīze Glovere** (; dzimusi  Senthelēnā, Anglijā) ir angļu modele. Piedalījusies tādu britu vīriešu žurnālu fotosesijās kā FHM, *Bizarre*, *[[Maxim (žurnāls)|Maxim]]*, *[[Loaded (žurnāls)|Loaded]]*, un avīzēs *[[News of the World (laikraksts)|News of the World]]*, *[[The Sun]]* un *[[Daily Star]]*. Viņa ir pirmā britu modele, kas tikusi atzīta par *[[Playboy]]* *Model of the Year*.

## Ārējās saites

*
Dženna Heiza

**Dženifera Koralesa** (; dzimusi  Falertonā, Kalifornijas štatā) pazīstama ar skatuves vārdu **Dženna Heiza** () ir amerikāņu pornoaktrise.

Pornoaktrises karjeru uzsākusi 2001. gadā 19 gadu vecumā. Dž. Heiza ir ieguvusi vairākas balvas, tai skaitā 2009. gadā AVN balvu *Female Performer of the Year*. Piedalījusies vairāk nekā 540 pornofilmās.

## Ārējās saites

* IAFD profils
Heiza

**Heiza** var būt:
* Dženna Heiza (*Jenna Haze*; 1982) — ASV pornoaktrise;
* Ellija Heiza (*Allie Haze*; 1987) — ASV pornoaktrise.

## Skatīt arī
* Heizs
Marija Kanella

**Marija Kanella** (, ; dzimusi  ASV) ir amerikāņu dziedātāja, dziesmu autore, aktrise un profesionāla cīkstone.

Ar restlingu sākusi nodarboties 2005. gadā. 2010. gadā izdeva debijas studijas albumu *Sevin Sins*. Darbojusies *[[WWE|World Wrestling Entertainment]]*.

## Ārējās saites
Chyna

***Chyna*** (dzimusi **Džoana Marija Lorēra** (*Joan Marie Laurer*) , mirusi ) bija profesionāla amerikāņu cīkstone, aktrise, kultūriste, pornoaktrise.

Laika posmā no 1997. līdz 2001. gadam darbojusies *[[WWE|World Wrestling Entertainment]]*, divas reizes izcīnījusi *WWF Intercontinental Championship* jostu (vienīgā sieviete, kas to paveikusi). Filmējusies vairākās pornogrāfiskajās filmās, divas reizes saņēmusi AVN balvu. 2005. gadā filmējusies VH1 šovā *The Surreal Life*.

## Atsauces

## Ārējās saites
Samson

***Samson*** var būt:

* Samsone — uzvārds sieviešu dzimtē;
* Samsons — personvārds un uzvārds vīriešu dzimtē.
Kelle Marija

**Kelle Marija** (; dzimusi  Kārdifā, Velsā) ir velsiešu erotiskā aktrise un pornozvaigzne. Viņa ir filmējusies ar dažādiem pseidonīmiem. Filmējusies arī 500 vislabāko pieaugušo filmu sarakstā iekļuvušajā *Hard Edge*.

## Ārējās saites

* IAFD profils
Tera Patrika

**Linda Anna Hopkinsa** (; dzimusi  Greitfalsā, Montānas štatā, ASV), labāk pazīstama kā **Tera Patrika** (*Tera Patrick*), ir bijusī amerikāņu pornoaktrise.

T. Patrikas vecāki satikušies Vjetnamā, kara laikā. Viņas māte ir taizemiete. Kad T. Patrika bija vēl maza, māte atgriezās Taizemē, bet tēvs pārcēlās uz Sanfrancisko, kur audznāja meitu viens. 18 gadu vecumā T. Patrika iestājās universitātē (*Boise State University*), kur ieguva bakalaura grādu medicīnā.

Kopš 1990. gadu sākuma filmējusies pornofilmās, bet aptuveni 10 gadus vēlāk kļuva par vienu no pieprasītākajām pornozvaigznēm. No 2005. gada vada pati savu modeļu aģentūru, izdevusi autobiogrāfisku grāmatu. Viņa bija *[[Penthouse]]* 2000. gada februāra *Pet of the Month*. 2008. gadā viņa uzsāka vadīt *[[Playboy]] TV* erotisko šovu *School Of Sex*. Par lomām vairākās filmās ir saņēmusi dažādas balvas, tai skaitā trīs reizes tikusi atzīta par *Genesis* gada pornozvaigzni. Kopumā piedalījusies 117 filmās, 2009. gadā beigusi karjeru.

## Ārējās saites

* IAFD profils
Aiša

**Aiša bint Abī Bekra** (, *ʿĀʾiša bint Abī Bakr*; dzimusi, pēc tradicionālā uzskata, 613./614. gadā, mirusi ) bija viena no Muhameda sievām.

Aišai bint Abī Bekrai bija nozīmīga loma islāma vēsturē gan Muhameda dzīves laikā, gan arī pēc viņa nāves. Viņa izplatīja Muhameda vēsti un kalpoja musulmaņu kopienā vēl 44 gadus pēc viņa nāves. Viņas tēvs Abū Bekrs bija pirmais sunnītu islāma kalifs pēc Muhameda nāves. Osmāna Ibn Afāna valdīšanas laikā Aišai bija nozīmīga loma opozīcijas veidošanas procesā, 656. gadā Osmānu nogalināja opozicionāri. Tai pašā gadā Aiša formāli piedalījās viņai neveiksmīgajā Kamieļa kaujā pret šiītu politiskā grupējuma izvēlēto musulmaņu kalifu Alī ibn Abī Tālibu, kuras laikā krita gūstā. Vēlāk viņa tika atgriezta Medīnā, saņēma pensiju no uzvarētājiem un vairs nepiedalījās politiskajā dzīvē.

## Precību vecums

Mūsdienās, kad pedofilija tiek nosodīta, daļa musulmaņu teologu cenšas pārskatīt Aišas vecumu uz precību laiku ar Muhamedu. Pēc islāma tradicionālā uzskata, 6 gadu vecumā par viņu noslēgts laulību līgums un viņa uzsākusi laulības dzimumdzīvi vīra namā 9 gadu vecumā, taču ir apgalvojumi arī par 10, 15 un 17 gadu vecumu. To ietekmē arī tas, ka dažādi islāma reliģiskie grupējumi pieturas pie atšķirīgiem uzskatiem par dažādu hadītu - musulmaņu evaņģēliju analogu, kuros pierakstīti Muhameda darbi un vārdi - vērtību, un Aišas vecums minēts tieši hadītos. Tajā laikā šādas agras laulības ar politisku zemtekstu gan nebija nekas neparasts.

## Atsauces

## Ārējās saites

* Biogrāfija
Savanna Samsone

**Natālija Oliverosa** (*Natalie Oliveros*; dzimusi ), labāk pazīstama kā **Savanna Samsone** (*Savanna Samson*), ir amerikāņu pornoaktrise. Viņa ir ieguvusi vairākas AVN balvas. Darbojusies *Vivid Entertainment* organizācijā. Pornoaktrises karjeru uzsākusi 2000. gadā. Viņa ir bijusī balerīna, parakstījusi līgumu ar *E1 Music*, tāpat S. Samsonei ir sava vīnu līnija. Piedalījusies vairāk nekā 80 pornofilmās.

## Ārējās saites

* IAFD profils
Samsone

**Samsone** ir sieviešu dzimtes uzvārds. Samsone var būt:

* Savanna Samsone (*Savanna Samson*; 1967) — amerikāņu pornoaktrise;
* Sofija Samsone (1913—2005) — Zviedrijas latviešu gleznotāja.

## Skatīt arī
* *[[Samson]]*
* Samsons
Marisa Millere

**Marisa Lī Millere** (; dzimusi **Berteta** (*Bertetta*) ) ir amerikāņu modele, kas vislabāk pazīstama ar fotografēšanos *Sports Illustrated Swimsuit Issue* un darbību *Victoria's Secret*. 2007. gadā viņa kļuva par *Victoria's Secret Angel*. M. Millere bija uz *Sports Illustrated Swimsuit Issue* 2008. gada izdevuma vāka, tas bija līdz tam pārdotākais izdevums.

## Atsauces

## Ārējās saites

*
Rankuļrags

**Rankuļrags** ir 1,5 km garš izliekts krasta posms Rīgas līča Vidzemes piekrastē Limbažu novada Salacgrīvas pagastā pie Kurliņupes ietekas. Zemesrags 0,7 km garumā turpinās rietumu virzienā zemūdens daļā no 4—6 m augstā stāvkrasta. Zemesrags veidojies uz vidusdevona smilšakmeņu pamatiežu pacēluma. Virsas absolūtais augstums 11,7 m vjl. Raga dienvidu pusē Kurliņupe tek pa 5—6 m dziļu pamatiežos iegrauztu kanjonu. Ietilpst Vidzemes akmeņainās jūrmalas dabas liegumā.

## Atsauces